প্রশ্ন হলো, বাংলাদেশের মানুষের মাঝে নিজের অধিকার বাঁচানোর সে আগ্রহ কতটুকু? আছে কি ১৬ কোটি বাঙালীর মাঝে নিকোল প্যাশিনিয়ানের ন্যায় একজন সাহসী ও আপোষহীন বুদ্ধিজীবী? রাজধানীর গুটি কয়েক রাস্তায় ২০ হাজার, ৫০ হাজার বা এক লাখ মানুষ নামলে পুলিশ বা সেনা বাহিনী তাদের সরিয়ে দিয়ে স্বৈরাচারি শাসকের মন্ত্রী ও কর্মচারিদের জন্য রাস্তা পরিস্কার করতে পারে। কিন্তু যখন ১০ লাখ বা ২০ লাখ মানুষ রাজধানীর সমুদয় রাস্তা দিনের দিনের পর দিন অবরুদ্ধ করে রাখে তখন কি কোন সামরিক বাহনীর সামর্থ্য থাকে জনগণকে রাস্তা থেকে হঠানোর? তখন অচল হয় সমগ্র প্রশাসন। পুলিশ এবং সেনাবাহিনীর লোকেরাও তখন পথে নেমে হাজার হাজার মানুষ খুনে ভয় পায়। কারণ, অবৈধ এক ফ্যাসিস্ট সরকার বাঁচাতে গিয়ে কোন পুলিশ বা সেপাহি কি চাইবে নিরীহ মানুষ খুনের আযাব সে জাহান্নামের আগুণে গিয়ে ভুগবে? তাছাড়া তাদের আপনজনদের বসবাস তো মন্ত্রীপাড়ায় নয়, বরং জনগণের মাঝে। স্বাভাবিক তো এটাই, জনতার সাথে তারাও যোগ দিবে জনসমুদ্রে। স্বৈরাচারি সরকারের সেনাবাহিনীও তাই জনসমুদ্রের উপর গুলি চালাতে ভয় পায়। তাই ইরানের শাহ, মিশরের হোসনী মোবারক এবং বাংলাদেশের এরশাদের ন্যায় স্বৈরাচারি সরকারগুলি কখনোই জনরোষ থেকে বাঁচেনি। প্রশ্ন হলো, শেখ হাসিনার সরকার কি তাদের চেয়েও শক্তিশালী?